***Myndighedsrettet contentpakke***

**Tekster til web**

### ***Internt i organisationen (intranet)***

Cybersikkerhed er vigtigere end nogensinde før. Derfor støtter vi op om at sætte ekstra fokus på digital sikkerhed i oktober måned som en del af national cybersikkerhedsmåned i hele Europa.

Som myndighed er det vigtigt, at vi har styr på den digitale sikkerhed internt i organisationen. Her er derfor fire gode råd til alle medarbejdere:

1. Lav stærke kodeord – kodeordet skal være minimum 15 tegn, unikt og skal ikke deles med andre.

2. Log på via VPN eller brug et sikkert netværk.

3. Reagér kun på sikre beskeder. Hvis du er i tvivl, så kontakt afsenderen på anden vis og henvendelsen bekræftet.

4. Beskyt fortrolige oplysninger – herunder personoplysninger. Brug fx altid en sikker, krypteret kanal som Digital Post, når du sender fortrolige oplysninger

Du kan læse mere om digital sikkerhed i myndigheder på Sikkerdigital.dk: https://www.sikkerdigital.dk/myndighed

Digitaliseringsstyrelsen er national koordinator for måneden i samarbejde med Center for Cybersikkerhed, og på sikkerdigital.dk kan du læse mere om, hvad den nationale cybersikkerhedsmåned indebærer: <https://www.sikkerdigital.dk/national-cybersikkerhedsmaaned/hvad-er-national-cybersikkerhedsmaaned>

### ***Eksternt fra organisationen (hjemmeside)***

VI STØTTER OP OM NATIONAL CYBERSIKKERHEDSMÅNED

Cybersikkerhed er vigtigere end nogensinde før. Cybertruslen er høj, og som et af verdens mest digitaliserede lande er det vigtigt, at den digitale sikkerhed er i fokus. Derfor støtter vi op om at sætte ekstra fokus på digital sikkerhed i oktober måned som en del af national cybersikkerhedsmåned i hele Europa.

Det betyder, at vores medarbejdere for eksempel er godt klædt på til at modstå phishingangreb, samt til at bruge sikre netværk og passe godt på fortrolige oplysninger.

Planlægger I et arrangement til cybersikkerhedsmåneden? Indmeld det i aktivitetskalenderen og find flere spændende events her: <https://www.sikkerdigital.dk/national-cybersikkerhedsmaaned>

**Tekst til sociale medier**

Vi støtter op om national cybersikkerhedsmåned (emoji)

Igen i år sætter Digitaliseringsstyrelsen og Center for Cybersikkerhed fokus på digital sikkerhed i oktober med national cybersikkerhedsmåned.

Som en del af den nationale cybersikkerhedsmåned har vi sat plakater op i organisationen, som skal huske medarbejderne på fire gode råd:

(emoji) Lav stærke kodeord – kodeordet skal være minimum 15 tegn, unikt og skal ikke deles med andre.

(emoji) Log på via VPN eller brug et sikkert netværk.

(emoji) Reagér kun på sikre beskeder. Hvis du er i tvivl, så kontakt afsenderen på anden vis og henvendelsen bekræftet.

(emoji) Beskyt fortrolige oplysninger – herunder personoplysninger. Brug fx altid en sikker, krypteret kanal som Digital Post, når du sender fortrolige oplysninger

I løbet af oktober afholdes derudover mange spændende arrangementer om digital sikkerhed. Gå på opdagelse i aktivitetskalenderen for national cybersikkerhedsmåned her: <https://www.sikkerdigital.dk/national-cybersikkerhedsmaaned/aktiviteter-i-cybersikkerhedsmaaneden>.

Der kan du også indmelde arrangementer, hvis I selv planlægger at afholde et.